歲暮歸自城中一病垂死病起遣悶四首  其一
作者：楊萬里
朝代：宋

paragraphs: 索居獨寡歡，巾車入城闉。
親舊久不見，一見交相欣。
挽衣招我飲，惟恐我出門。
不招我亦往，不留我亦存。
殷勤復如許，不住我豈真。
是時梅始花，吹香落金尊。
酒冽肴果富，咀啜俱芳珍。
丞相我知己，太守吾故人。
言非汰塵雜，塵雜不入言。
初談聖賢髓，終談天地根。
而況銜杯酒，不樂復何云。